ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 6/1998
z 25. júna 1998,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 2/1994, ktorým sa vyhlasuje záväzná časť aktualizácie územného plánu hlavného mesta Slovenskej republiky Bratislavy, rok 1993, v znení neskorších predpisov
Mestské zastupiteľstvo hlavného mesta Slovenskej republiky Bratislavy sa uznieslo na tomto všeobecne záväznom nariadení:

Článok I
Všeobecne záväzné nariadenie hlavného mesta Slovenskej republiky Bratislavy č. 2/1994, ktorým sa vyhlasuje záväzná časť aktualizácie územného plánu hlavného mesta Slovenskej republiky Bratislavy, rok 1993, v znení všeobecne záväzného nariadenia č. 3/1994, všeobecne záväzného nariadenia č. 10/1994, všeobecne záväzného nariadenia č. 3/1995, všeobecne záväzného nariadenia č. 5/1995, všeobecne záväzného nariadenia č. 8/1995, všeobecne záväzného nariadenia č. 1/1996, všeobecne záväzného nariadenia č. 5/1996, všeobecne záväzného nariadenia č. 6/1996, všeobecne záväzného nariadenia č. 13/1996, všeobecne záväzného nariadenia č. 16/1996, všeobecne záväzného nariadenia č. 3/1997, všeobecne záväzného nariadenia č. 4/1997, všeobecne záväzného nariadenia č. 5/1997, všeobecne záväzného nariadenia č. 6/1997, všeobecne záväzného nariadenia č. 1/1998, všeobecne záväzného nariadenia č. 2/1998, všeobecne záväzného nariadenia č. 4/1998, sa mení a dopĺňa takto:
(1) Záväzná textová časť aktualizácie územného plánu hlavného mesta Slovenskej republiky Bratislavy, rok 1993, sa v kapitole A.2. Vecné zmeny a doplnky funkčného využitia územia mení a dopĺňa takto:
V časti a) Zmeny a doplnky komplexného návrhu funkčného využitia plôch sa dopĺňa tabuľka č. 10 a) Mestská časť Lamač, rok 1998:

Lokalita číslo	Priestor (názov a číslo územnej jednotky)	Aktualizácia, rok 1993	Zmena	Poznámka	
1	Hodonínska cesta, Lamačský potok, diaľnica D2	vyhradená zeleň	výroba	priestor je ohraničený Hodonínskou cestou, Lamačským potokom, diaľnicou D2 a železničnou traťou Bratislava - Kúty;
funkčná a priestorová regulácia územia podľa Urbanistickej štúdie priestoru Hodonínska ul. – Lamačský potok - diaľnica D2 v Lamači dopracovanej v zmysle časti C uznesenia Mestského zastupiteľstva hlavného mesta SR č. 796/1998 zo dňa 25.6.1998	

(2) Záväzná grafická časť aktualizácie územného plánu hlavného mesta Slovenskej republiky Bratislavy, rok 1993 sa mení takto:
Výkres č.1  Komplexný návrh funkčného využitia plôch sa mení podľa odseku 1.
(3) Predmetom zmeny podľa odsekov 1 a 2 je územie v rozsahu podľa zakreslenia v grafickej prílohe.

Článok II
Zmena aktualizácie územného plánu hlavného mesta Slovenskej republiky Bratislavy, rok 1993, v mestskej časti Bratislava-Lamač podľa tohto nariadenia je uložená a možno do nej nahliadnuť na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Lamač, na Krajskom úrade v Bratislave a na Okresnom úrade Bratislava IV.

Článok III
Toto všeobecne záväzne nariadenie nadobúda účinnosť 15. júla 1998.

Peter Kresánek
primátor